[bookmark: _GoBack]04.01.2025 жылы колледжде Тьюторлық мектебінің жоспарына сәйкес «Оқытудың  деңгейлі бағдарламасы: жаңашыл тәжірибе және ізденіс» тақырыбында жас оқытушыларға арналған әдістемелік семинар өткізілді. Семинар барысында тәжірибелі оқытушылар  Дәуренханова Ж.Ж.  «Жаңа педагогикалық технологияларды сабаққа енгізу жолдары» бойынша оқу процесінің негізгі элементтері мақсат, міндет, мазмұны, әдісі, тәсілі, түрі, студенттер мен оқу арасындағы іс - әрекеттің байланысы,  сабақтың түрлері, сабаққа қойылатын талаптар туралы түсінік берілді. Ташкеева Ж.Т. «Колледж студенттерінің функционалдық сауаттылығын дамыту» тақырыбында білім алушылардың өмірде әртүрлі контекстерде білімі мен дағдыларын тұжырымдау, қолдану және түсіндіру қабілеті таныстырылды және практикалық жұмыс  жүргізілді. Каласова Г.Б. «Блум таксономиясын сабақта қолдану» атты тақырыпта Блум таксономиясы туралы мағлұмат беріліп, білімді игертуге 6 қадамның тиімді екенін айқындап берді. Дәурен Ү. «SCAFFOLD: әзірлеуге арналған карталар жиынтығы» негізінде тәжірибе алмасып, жас оқытушылармен ой-тұжырымдама мен талдау жүргізді.















